Document ID: 32015R0166

KOMISIJOS REGLAMENTAS (ES) 2015/166
2015 m. vasario 3 d.
kuriuo dėl specialių procedūrų, vertinimo metodų ir techninių reikalavimų įtraukimo papildomas ir iš dalies keičiamas Europos Parlamento ir Tarybos reglamentas (EB) Nr. 661/2009 ir iš dalies keičiama Europos Parlamento ir Tarybos direktyva 2007/46/EB bei Komisijos reglamentai (ES) Nr. 1003/2010, (ES) Nr. 109/2011 ir (ES) Nr. 458/2011
(Tekstas svarbus EEE)
EUROPOS KOMISIJA,
atsižvelgdama į Sutartį dėl Europos Sąjungos veikimo,
atsižvelgdama į 2007 m. rugsėjo 5 d. Europos Parlamento ir Tarybos direktyvą 2007/46/EB, nustatančią motorinių transporto priemonių ir jų priekabų bei tokioms transporto priemonėms skirtų sistemų, sudėtinių dalių ir atskirų techninių mazgų patvirtinimo pagrindus (Pagrindų direktyva) (1), ypač į jos 39 straipsnio 2 dalį,
atsižvelgdama į 2009 m. liepos 13 d. Europos Parlamento ir Tarybos reglamentą (EB) Nr. 661/2009 dėl variklinių transporto priemonių, jų priekabų ir joms skirtų sistemų, sudėtinių dalių bei atskirų techninių mazgų tipo patvirtinimo, atsižvelgiant į jų bendrąją saugą, reikalavimų (2), ypač į jo 14 straipsnio 1 dalies a ir f punktus,
kadangi:
(1)
būtina nustatyti variklinių transporto priemonių, jų priekabų ir joms skirtų sistemų, sudedamųjų dalių bei atskirų techninių mazgų tipo patvirtinimo, atsižvelgiant į jų bendrąją saugą, nuostatas ir paaiškinti susijusių teisės aktų, kurie pagal Reglamentą (EB) Nr. 661/2009 tapo privalomi, taikymo sąlygas;
(2)
nepažeidžiant norminių aktų, kuriais nustatomi transporto priemonių EB tipo patvirtinimo tikslais taikomi reikalavimai ir kurių sąrašas pateiktas Direktyvos 2007/46/EB IV priede, Reglamente (EB) Nr. 661/2009 transporto priemonių gamintojams numatyta galimybė pateikti EB tipo patvirtinimo paraišką dėl priemonių, kuriomis įgyvendinamas Reglamentas (EB) Nr. 661/2009, kuriame nustatyti JT EEK taisyklių reglamentuojamų sričių reikalavimai;
(3)
visų pirma būtina nustatyti specialias tipo patvirtinimo procedūras pagal Direktyvos 2007/46/EB 20 straipsnį, kai gaminiai pagaminti naudojant naujas technologijas ar koncepcijas, nesuderinamas su galiojančiomis JT EEK taisyklėse nustatytomis priemonėmis, kuriomis įgyvendinamas Reglamentas (EB) Nr. 661/2009, nes tokių nuostatų šiuo metu nėra, bet jos reikalingos;
(4)
iš esmės neįmanoma gauti sumontuotos tik galiojantį EB tipo patvirtinimą turinčios sudedamosios dalies arba atskiro techninio mazgo tipo patvirtinimo pagal JT EEK taisykles. Tačiau tai turėtų būti įmanoma suteikiant EB tipo patvirtinimą pagal Reglamentą (EB) Nr. 661/2009, remiantis JT EEK taisyklių nuostatomis;
(5)
Direktyvos 2007/46/EB XV priede išvardyti norminiai aktai, pagal kuriuos gamintojas gali būti paskirtas technine tarnyba, ir direktyvos, kurios buvo panaikintos Reglamentu (EB) Nr. 661/2009. Todėl nuorodas į atitinkamas direktyvas būtina pakeisti nuorodomis į atitinkamas Reglamento (EB) Nr. 661/2009 įgyvendinimo priemones;
(6)
Direktyvos 2007/46/EB XVI priede išvardyti norminiai aktai, pagal kuriuos gamintojas arba techninė tarnyba gali naudoti virtualius bandymus, ir direktyvos, kurios buvo panaikintos Reglamentu (EB) Nr. 661/2009. Todėl atitinkamas nuorodas į atitinkamas direktyvas būtina pakeisti nuorodomis į atitinkamas Reglamento (EB) Nr. 661/2009 įgyvendinimo priemones;
(7)
kad būtų galima EB tipo patvirtinimo sertifikatuose ir EB tipo patvirtinimo ženkluose naudoti nuoseklią numeraciją, dar reikia nustatyti konkrečias administracines nuostatas ir numeravimo bei ženklinimo sistemą pagal Reglamentą (EB) Nr. 661/2009;
(8)
JT EEK taisyklėse nustatytos konkrečios nuostatos dėl duomenų, kurie turi būti pateikiami kartu su tipo patvirtinimo paraiška. Atsižvelgiant į šiame reglamente numatytas procedūras, šie duomenys taip pat turėtų būti nurodyti informaciniame aplanke;
(9)
vis dar privaloma laikytis Tarybos direktyvos 71/320/EEB (3), kuri buvo panaikinta Reglamentu (EB) Nr. 661/2009, dėl atsarginių stabdžių kaladėlių sąrankų, tačiau kaip alternatyva buvo pripažinta atitiktis JT EEK taisyklei Nr. 90 (4). Turi būti nustatytos išsamios nuostatos (įskaitant tinkamas pereinamojo laikotarpio nuostatas) dėl variklio varomų transporto priemonių ir jų priekabų atsarginių stabdžių kaladėlių sąrankų, būgninių stabdžių kaladėlių, stabdžių diskų ir stabdžių būgnų pagal JT EEK taisyklę Nr. 90;
(10)
pagal Reglamento (EB) Nr. 661/2009 6 straipsnio 4 dalį N kategorijos transporto priemonės kabina arba vairuotojui ir keleiviams skirta erdvė turi būti pakankamai sutvirtinta, kad, atsižvelgiant į JT EEK taisyklę Nr. 29 (5), smūgio atveju būtų apsaugoti joje esantys asmenys. Šiuo tikslu ši taisyklė turi būti įtraukta į JT EEK taisyklių, kurių privaloma laikytis, sąrašą;
(11)
priėmus Komisijos direktyvą 2010/19/ES (6) reikia atnaujinti Reglamento (EB) Nr. 661/2009 I priedo lentelę, kurioje nustatyta to reglamento 5 straipsnio 1 ir 2 dalyse nurodytų reikalavimų taikymo sritis;
(12)
papildomi Reglamente (EB) Nr. 661/2009 nustatyti reikalavimai, susiję su kabinos tvirtumu, padangų oro slėgio stebėsena, pažangiosiomis staigaus stabdymo sistemomis, įspėjimo apie nukrypimą nuo kelio juostos sistemomis, pavarų perjungimo indikatoriumi ir elektroninėmis stabilumo kontrolės sistemomis, nėra įtraukti į I priedo lentelę, tačiau vis dar turėtų būti taikomi suteikiant tipo patvirtinimą;
(13)
Reglamento (EB) Nr. 661/2009 IV priede pateiktas JT EEK taisyklių, kurias privaloma taikyti, sąrašas yra dažnai atnaujinamas, kad būtų matoma esama padėtis, susijusi su atitinkamų JT EEK taisyklių pakeitimais;
(14)
minėtas sąrašas turėtų būti papildytas informacija, kuria paaiškinama, kokiomis sąlygomis pagal direktyvas, panaikintas Reglamentu (EB) Nr. 661/2009, suteikti EB tipo patvirtinimai tebegalioja tam tikroms transporto priemonėms, sudedamosioms dalims ir atskiriems techniniams mazgams;
(15)
Komisijos reglamentas (ES) Nr. 1003/2010 (7) dėl galinio valstybinio numerio ženklo montavimo ir tvirtinimo vietos turi būti peržiūrėtas, kad būtų atsižvelgta į specialių transporto priemonių konstrukciją;
(16)
Komisijos reglamentas (ES) Nr. 109/2011 (8) dėl purslų taškymo ribojimo sistemų turi būti iš dalies pakeistas, kad būtų atnaujinta nuoroda į Komisijos reglamentą dėl ratų apsaugų ir dėl pastarojo taikymo kitų kategorijų transporto priemonėms;
(17)
Komisijos reglamentas (ES) Nr. 458/2011 (9) dėl padangų montavimo turi būti priderintas prie technikos pažangos, atsižvelgiant į N1 kategorijos transporto priemonių neprivalomą atsarginį ratą, kaip nustatyta JT EEK taisyklėje Nr. 64 (10);
(18)
turi būti peržiūrėti du punktai, pateikti Direktyvos 2007/46/EB XI priede, kuriame išvardyti norminiai aktai, taikomi specialios paskirties transporto priemonėms, atsižvelgiant į transporto priemonės garso lygio reikalavimus, kad taikomi reikalavimai vėl atitiktų anksčiau taikytas nuostatas;
(19)
šiame reglamente nustatytos priemonės atitinka Variklinių transporto priemonių techninio komiteto nuomonę,
PRIĖMĖ ŠĮ REGLAMENTĄ:
1 straipsnis
Dalykas
1. Šiuo reglamentu nustatomos išsamios taisyklės dėl M, N ir O kategorijų transporto priemonių, taip pat joms skirtų sudedamųjų dalių ir atskirų techninių mazgų tipo patvirtinimo specialių procedūrų, bandymų ir techninių reikalavimų.
2. Šiuo reglamentu taip pat iš dalies keičiami tam tikri Direktyvos 2007/46/EB priedai, siekiant juos priderinti prie technikos pažangos ir nustatyti tvarką, pagal kurią galima patvirtinti:
-
naujų technologijų ar koncepcijų tipą pagal Direktyvos 2007/46/EB 20 straipsnį,
-
transporto priemonių sistemų tipą tais atvejais, kai naudojamos sudedamosios dalys ir atskiri techniniai mazgai su EB tipo patvirtinimo ženklu, o ne EEK tipo patvirtinimo ženklu, taikant Reglamento (EB) Nr. 661/2009, kuriame nustatyti JT EEK taisyklių reglamentuojamų sričių reikalavimai, įgyvendinimo priemones,
-
tipą tais atvejais, kai gamintojas paskiriamas technine tarnyba pagal Direktyvos 2007/46/EB XV priedą ir
-
tipą tais atvejais, kai atliekami virtualūs bandymai pagal Direktyvos 2007/46/EB XVI priedą.
2 straipsnis
EB tipo patvirtinimo paraiška
1. Gamintojas arba jo atstovas tipo patvirtinimo institucijai pateikia paraišką, parengtą pagal šio reglamento nuostatas.
2. EB tipo patvirtinimo paraišką pagal vieną ar kelias šio reglamento 1 straipsnio 2 dalyje numatytas procedūras sudaro informacinis aplankas, kuriame pateikiama informacija, kurios reikalaujama pagal Reglamento (EB) Nr. 661/2009, kuriame nustatyti JT EEK taisyklių reglamentuojamų sričių reikalavimai, įgyvendinimo priemones, o paraiška pateikiama pagal Direktyvos 2007/46/EB I priedą.
3. Tipo patvirtinimo institucija patvirtina, kad ji paraišką laiko išsamia.
4. Sudedamųjų dalių ir atskirų techninių mazgų, kurie yra sumontuoti transporto priemonėje arba integruoti į antrą sudedamąją dalį ar atskirą techninį mazgą ir kurie turi EB arba JT EEK tipo patvirtinimą, informaciniame dokumente išsamiai aprašyti nereikia, jei tame dokumente yra pateikti tipo patvirtinimo numeriai ir žymenys, o atitinkami tipo patvirtinimo sertifikatai su pridedamais informacijos paketais yra prieinami techninei tarnybai.
5. Galiojantį EB tipo patvirtinimą turinčios sudedamosios dalys ir atskiri techniniai magai pripažįstami net tais atvejais, kai jie naudojami vietoj sudedamųjų dalių ir atskirų techninių mazgų, kurie turi turėti EEK tipo patvirtinimo ženklą, atsižvelgiant į Reglamento (EB) Nr. 661/2009, kuriame nustatyti JT EEK taisyklių reglamentuojamų sričių reikalavimai, įgyvendinimo priemones.
3 straipsnis
Tipo patvirtinimas
1. Jeigu tipo patvirtinimo tikslais pateiktas transporto priemonės, sudedamosios dalies ar atskiro techninio mazgo tipas atitinka susijusius techninius nurodymus ir priemones, kuriais būtų užtikrinta produkcijos atitiktis JT EEK taisyklėms, kurios tapo privalomos pagal Reglamentą (EB) Nr. 661/2009, ir jeigu pareiškėjas įvykdė šio reglamento 2 straipsnyje nustatytus susijusius reikalavimus, tipo patvirtinimo institucija suteikia EB tipo patvirtinimą pagal Reglamento (EB) Nr. 661/2009 13 straipsnio 15 dalies a punktą ir tipo patvirtinimo numerį pagal Direktyvos 2007/46/EB VII priede nustatytą numeravimo sistemą.
2. Valstybė narė negali priskirti to paties numerio kito tipo transporto priemonei, sudedamajai daliai ar atskiram techniniam mazgui.
3. Taikydama 1 dalies nuostatas, tipo patvirtinimo institucija suteikia EB tipo patvirtinimo sertifikatą pagal I priedo 2 dalyje pateiktą pavyzdį, jeigu tai yra transporto priemonės, sudedamosios dalies ar atskiro techninio mazgo, kuriuose pritaikytos naujos technologijos arba naujos koncepcijos, nesuderinamos su JT EEK taisyklėmis, tipas, arba pagal I priedo 3 dalyje pateiktą pavyzdį, jeigu tai yra transporto priemonės, sudedamosios dalies ar atskiro techninio mazgo, kurie atitinka esminius JT EEK taisyklių techninius reikalavimus, tipas ir (arba) jei tai yra savarankiški ir (arba) virtualūs bandymai.
4 straipsnis
JT EEK taisyklėse nustatytos naujos technologijos arba naujos koncepcijos, nesuderinamos su teisės aktais, kuriais įgyvendinamas Reglamentas (EB) Nr. 661/2009
1. Jei valstybei narei leidžiama suteikti transporto priemonės EB tipo patvirtinimą, atsižvelgiant į sistemą, sudedamąją dalį ar atskirą techninį mazgą pagal Direktyvos 2007/46/EB 20 straipsnį, laikomasi 2-5 dalyse nustatytos tvarkos.
2. Tipo patvirtinimo institucija suteikia EB tipo patvirtinimą pagal šio reglamento 3 straipsnį ir tipo patvirtinimo numerį pagal Direktyvos 2007/46/EB VII priede nustatytą numeravimo sistemą.
3. Tipo patvirtinimo institucija išduoda EB tipo patvirtinimo sertifikatą pagal I priedo 2 dalyje pateiktą pavyzdį su pridėtu užpildytu pranešimo blanku, atitinkančiu taikomoje JT EEK taisyklėje pateiktą atitinkamą pavyzdį, o JT EEK tipo patvirtinimo numerio vieta paliekama tuščia.
4. 2 straipsnio reikalavimus atitinkantis informacinis aplankas vėliau pridedamas prie tipo patvirtinimo sertifikato ir šio straipsnio 3 dalyje nurodyto pranešimo blanko.
5. Kai taikoma, šio straipsnio 3 dalyje nurodytame tipo patvirtinimo sertifikate pateikiamas EB tipo patvirtinimo ženklo pavyzdys pagal Direktyvos 2007/46/EB VII priedo priedėlį.
5 straipsnis
Savarankiški bandymai
1. Pagal Direktyvos 2007/46/EB 11 straipsnio 1 dalį, 41 straipsnio 6 dalį ir V bei XV priedus gamintojas gali būti paskirtas technine tarnyba. Bendrosios sąlygos, pagal kurias gamintojas gali būti paskirtas technine tarnyba, yra nustatytos Direktyvos 2007/46/EB XV priedo priedėlyje. Taikomi šiuo reglamentu iš dalies pakeisti nurodymai ir laikomasi 2-5 dalyse nustatytos tvarkos.
2. Tipo patvirtinimo institucija suteikia EB tipo patvirtinimą pagal šio reglamento 3 straipsnį ir tipo patvirtinimo numerį pagal Direktyvos 2007/46/EB VII priede nustatytą numeravimo sistemą.
3. Tipo patvirtinimo institucija išduoda EB tipo patvirtinimo sertifikatą pagal I priedo 3 dalyje pateiktą pavyzdį su pridėtu užpildytu pranešimo blanku, atitinkančiu taikomoje JT EEK taisyklėje pateiktą atitinkamą pavyzdį, o JT EEK tipo patvirtinimo numerio vieta paliekama tuščia.
4. Vadovaujantis 2 straipsniu, informacinis aplankas vėliau pridedamas prie tipo patvirtinimo sertifikato ir šio straipsnio 3 dalyje nurodyto pranešimo blanko.
5. Kai taikoma, šio straipsnio 3 dalyje nurodytame tipo patvirtinimo sertifikate pateikiamas EB tipo patvirtinimo ženklo pavyzdys pagal Direktyvos 2007/46/EB VII priedo priedėlį.
6 straipsnis
Virtualūs bandymai
1. Pagal Direktyvos 2007/46/EB 11 straipsnio 4 dalį ir XVI priedą, leidžiama taikyti virtualaus bandymo metodus, su sąlyga, kad būtų laikomasi Direktyvos 2007/46/EB XVI priedo priedėliuose nustatytų nurodymų. Taikomi šiuo reglamentu iš dalies pakeisti nurodymai ir laikomasi 2-5 dalyse nustatytos tvarkos.
2. Tipo patvirtinimo institucija suteikia EB tipo patvirtinimą pagal šio reglamento 3 straipsnį ir tipo patvirtinimo numerį pagal Direktyvos 2007/46/EB VII priede nustatytą numeravimo sistemą.
3. Tipo patvirtinimo institucija išduoda EB tipo patvirtinimo sertifikatą pagal I priedo 3 dalyje pateiktą pavyzdį su pridėtu užpildytu pranešimo blanku, atitinkančiu taikomoje JT EEK taisyklėje pateiktą atitinkamą pavyzdį, o JT EEK tipo patvirtinimo numerio vieta paliekama tuščia.
4. Vadovaujantis 2 straipsniu, informacinis aplankas vėliau pridedamas prie tipo patvirtinimo sertifikato ir šio straipsnio 3 dalyje nurodyto pranešimo blanko.
5. Kai taikoma, šio straipsnio 3 dalyje nurodytame tipo patvirtinimo sertifikate pateikiamas EB tipo patvirtinimo ženklo pavyzdys pagal Direktyvos 2007/46/EB VII priedo priedėlį.
7 straipsnis
Atsarginės stabdžių kaladėlių sąrankos, atsarginiai stabdžių diskai ir atsarginiai stabdžių būgnai
1. Nuo 2014 m. lapkričio 1 d. M1 kategorijos transporto priemonių, kurių didžiausia pakrautos transporto priemonės masė neviršija 3,5 tonos, M2 kategorijos transporto priemonių, kurių didžiausia pakrautos transporto priemonės masė neviršija 3,5 tonos, ir N1, O1 ir O2 kategorijų transporto priemonių, kurių tipo patvirtinimas suteiktas pagal Direktyvą 71/320/EEB, JT EEK taisyklę Nr. 13 arba JT EEK taisyklę Nr. 13-H ne anksčiau kaip 1998 m. balandžio 7 d., naujų atsarginių stabdžių kaladėlių sąrankų pardavimui ir eksploatavimui taikoma JT EEK taisyklė Nr. 90.
2. Nuo 2014 m. lapkričio 1 d. M1 kategorijos transporto priemonių, kurių didžiausia pakrautos transporto priemonės masė viršija 3,5 tonos, M2 kategorijos transporto priemonių, kurių didžiausia pakrautos transporto priemonės masė viršija 3,5 tonos, ir M3, N2, N3, O3 ir O4 kategorijų transporto priemonių, kurių tipo patvirtinimas suteiktas pagal JT EEK taisyklę Nr. 13 arba JT EEK taisyklę Nr. 13-H ne anksčiau kaip 2014 m. lapkričio 1 d., naujų atsarginių stabdžių kaladėlių sąrankų pardavimui ir eksploatavimui taikoma JT EEK taisyklė Nr. 90.
3. Nuo 2016 m. lapkričio 1 d. M1 ir N1 kategorijų transporto priemonių, kurių tipo patvirtinimas suteiktas pagal JT EEK taisyklę Nr. 13 arba JT EEK taisyklę Nr. 13-H ne anksčiau kaip 2016 m. lapkričio 1 d., naujų atsarginių stabdžių diskų ir būgnų pardavimui ir eksploatavimui taikoma JT EEK taisyklė Nr. 90.
4. Nuo 2014 m. lapkričio 1 d. M2, M3, N2 ir N3 kategorijų transporto priemonių, kurių tipo patvirtinimas suteiktas pagal JT EEK taisyklę Nr. 13 ne anksčiau kaip 2014 m. lapkričio 1 d., naujų atsarginių stabdžių diskų pardavimui ir eksploatavimui taikoma JT EEK taisyklė Nr. 90.
5. Nuo 2016 m. lapkričio 1 d. M2, M3, N2 ir N3 kategorijų transporto priemonių, kurių tipo patvirtinimas suteiktas pagal JT EEK taisyklę Nr. 13 ne anksčiau kaip 2016 m. lapkričio 1 d., naujų atsarginių stabdžių būgnų pardavimui ir eksploatavimui taikoma JT EEK taisyklė Nr. 90.
6. Nuo 2016 m. lapkričio 1 d. O1 ir O2 kategorijų transporto priemonių, kurių tipo patvirtinimas suteiktas pagal JT EEK taisyklę Nr. 13 ne anksčiau kaip 2016 m. lapkričio 1 d., naujų atsarginių stabdžių diskų ir būgnų pardavimui ir eksploatavimui taikoma JT EEK taisyklė Nr. 90.
7. Nuo 2014 m. lapkričio 1 d. O3 ir O4 kategorijų transporto priemonių, kurių tipo patvirtinimas suteiktas pagal JT EEK taisyklę Nr. 13 ne anksčiau kaip 2014 m. lapkričio 1 d., naujų atsarginių stabdžių diskų pardavimui ir eksploatavimui taikoma JT EEK taisyklė Nr. 90.
8. Nuo 2016 m. lapkričio 1 d. O3 ir O4 kategorijų transporto priemonių, kurių tipo patvirtinimas suteiktas pagal JT EEK taisyklę Nr. 13 ne anksčiau kaip 2016 m. lapkričio 1 d., naujų atsarginių stabdžių būgnų pardavimui ir eksploatavimui taikoma JT EEK taisyklė Nr. 90.
8 straipsnis
Komercinių transporto priemonių kabinų tvirtumas
1. Nuo 2017 m. sausio 30 d. nacionalinės valdžios institucijos dėl priežasčių, susijusių su komercinių transporto priemonių kabinoje esančių asmenų apsauga, atsisako suteikti naujų tipų N kategorijos transporto priemonių, kurios neatitinka JT EEK taisyklės Nr. 29 nuostatų, EB tipo patvirtinimą arba nacionalinį tipo patvirtinimą.
2. Nuo 2021 m. sausio 30 d. nacionalinės valdžios institucijos dėl priežasčių, susijusių su komercinių transporto priemonių kabinoje esančių asmenų apsauga, ir laikydamosi Direktyvos 2007/46/EB 26 straipsnio atitikties sertifikatus laiko negaliojančiais ir draudžia registruoti, parduoti ir pradėti eksploatuoti naujas N kategorijos transporto priemones, kurios neatitinka JT EEK taisyklės Nr. 29 nuostatų.
9 straipsnis
Reglamento (EB) Nr. 661/2009 pakeitimai
1. Reglamento (EB) Nr. 661/2009 I priedas iš dalies keičiamas pagal šio reglamento II priedą.
2. Reglamento (EB) Nr. 661/2009 IV priedas pakeičiamas šio reglamento III priedo tekstu.
10 straipsnis
Direktyvos 2007/46/EB pakeitimai
Direktyvos 2007/46/EB I, IV, VII, XI, XV ir XVI priedai iš dalies keičiami pagal šio reglamento IV priedą.
11 straipsnis
Reglamento (ES) Nr. 1003/2010 pakeitimai
Reglamento (ES) Nr. 1003/2010 II priedas iš dalies keičiamas pagal šio reglamento V priedą.
12 straipsnis
Reglamento (ES) Nr. 109/2011 pakeitimai
1. 1 straipsnis pakeičiamas taip:
„1 straipsnis
Taikymo sritis
Šis reglamentas taikomas N ir O kategorijų transporto priemonėms, kaip apibrėžta Direktyvos 2007/46/EB II priede, taip pat purslų taškymo ribojimo sistemoms, skirtoms įmontuoti N ir O kategorijų transporto priemonėse.“
2. Reglamento (ES) Nr. 109/2011 I ir IV priedai iš dalies keičiami pagal šio reglamento VI priedą.
13 straipsnis
Reglamento (ES) Nr. 458/2011 pakeitimai
Reglamento (ES) Nr. 458/2011 I priedas iš dalies keičiamas pagal šio reglamento VII priedą.
14 straipsnis
Įsigaliojimas
Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.
Šis reglamentas privalomas visas ir tiesiogiai taikomas visose valstybėse narėse.
Priimta Briuselyje 2015 m. vasario 3 d.

Labels: 7
8